El Piercesare Tombolato xe el stadio del Cittadella, squadra de balon. Inprimà inte el 1981 el ga na capiensa de 7 623 parsone. Situà in Viale dello Sport el ga soło che un setor coerto, queło de Tribuna Ovest. Ła Curva Nord ła xe destinà a ła tifoxeria ospite, invese i granata de sołito i se sistema in Tribuna Est. Inaugurà inte ła stajon 1981-1982 col Sitadeła se catava in interegionałe el ga senpre ospità łe partie in caxa del Sitadeła fora che inte łe stajon 2000-2001 e 2001-2002 de Serie B, cuando che i granata ga dovesto xogar łe partie caxałinghe al Stadio Euganeo de Pàdoa. Dal canpionato de Serie B 2008-2009 el xe stà slargà fin a tegner 7.623 posti sirca in modo che i no se dovese trasferìr da nòvo a Padova. Tutavia łe prime sete partìe in caxa de ła stagion de 2008-2009 xe stà xogae al Stadio Omobono Tenni de Trevixo. Ła prima partìa del Sitadeła in Serie B al Tombolato łæ xe stà disputà el 29 novenbre 2008 contro l'Ancona che ła xe finia 0-0. El stadio l'è intitołà a ła memoria de Piercesare Tombolato, portier de calcio sitadełexe e che el xera definìo uno dei mejo de Itałia, xà segnałà a Nereo Rocco. Tribuna Est: 5 226 Tribuna Ovest: 1 253 Curva Nord Ospiti: 1 144 Posti da sentarse: 7 623 Tribuna Stanpa: 20 Parcheji pùbleghi: Sufficienti Zona Tribuna Ospiti: 173 Zona Tribuna Ovest: 238 Zona Tribuna Est: 157 Pa' rivare al stadio Piercesare Tombolato ghe vòłe: 1 ora sirca da l'aeroporto de Venesia Marco Poło - 67 km sirca 50 min sirca da l'aeroporto de Trevixo Canova - 37 km circa 35 min sirca in mmachina da l'insìda Vicensa Nord de l'Autostrada A31 - 27 km sirca 5 min sirca se se vien da ła Stasion feroviaria de Sitadeła - 1 km sirca 30 min da Padova - 25 km.